text: Her vil du ikke holde nytårsaften: Skadestuen
  30 december 2016 kl. 18.27
  Bandagerne er klar. Sprøjterne trukket op. Personalet er opnormeret. Det er nytårsaften på Skadestuen.
  TV SYD har været på rundvisning på traume-afsnittet på Kolding Sygehus. Her er flere læger og flere sygeplejersker kaldt ind.
  - Vi er klar til lidt af hvert, siger vores guide, sygeplejerske Anja Tirsgaard Jensen. Nytårsnat er året travleste. Efter nytåret er skudt ind bliver der travlt. Fyrværkeriskader, voldsofre, folk, der er trådt forkert på høje hæle eller trafikofre.
  Sygehuset har en dobbelt traumestue. Måske kommer den ikke i brug – eller også er der tre-fire patienter i løbet af natten.
  - Stu
  en er klar – og vi er klar, siger Anja Tirsgaard Jensen.
  